Tiltale for overtrædelse af færdselslovens § 118, jf. § 4, stk. 1. Påstand om frakendelse af førerret
Ret: Retten i Glostrup (1. instans)
Faggruppe: Straffesag — Bødesag
Sagsemner: Færdsel;

Retten i Glostrup

D O M

afsagt den 22. juni 2011

Rettens nr. 15-7338/2009
Politiets nr. 0700-81022-00398-09

Anklagemyndigheden
mod
Tiltalte
CPR nr. (Født 1967)

Anklageskrift er modtaget den 14. september 2009.

Tiltalte er tiltalt for (*)  

Påstande

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
ubetinget, jf. færdselslovens § 125, stk. 1, nr. 3, og § 125, stk. 2, jf. § 126,
stk. 1, nr. 7 og § 128.

Tiltalte har erkendt sig skyldig.

Sagens oplysninger

Tiltalte har forklaret, at han i arbejdsmæssigt øjemed kørte i
bilen på det pågældende tidspunkt og sted. Han bestrider ikke hastigheden.
Han forklarer, at han ikke er blevet oplyst om, at han tidligere har fået "klip i
kørekortet".

Tiltalte er tidligere straffet af betydning for denne sag ved

Udenretlig vedtagelse den 15. november 2005 af en bøde på 1.000 kr. for
overtrædelse af færdselslovens § 4, stk. 1.
Retten i Esbjergs dom af 13. marts 2007 med en bøde på 2.000 kr. for
overtrædelse af færdselslovens § 42, stk. 1.
Retten i Næstveds dom af 21. april 2008 med en bøde på 2.000 kr. for

overtrædelse af færdselslovens § 43.

Std 75273



side 2

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig i
overensstemmelse med den rejste tiltale.

Straffen fastsættes til en bøde på 3.500 kr., jf. færdselslovens § 118, stk. 1,
nr. 1, jf. § 4, stk. 1.

Forvandlingsstraffen fastsættes som nedenfor bestemt.

Tiltalte har tidligere inden for en periode på tre år begået tre overtrædelser,
der er omfattet af færdselslovens § 125, stk. 2, nr. 2 og 5, og tiltalte har in-
den for tre år fra den seneste af disse overtrædelser begået endnu en overtræ-
delse, som i sig selv medfører en betinget frakendelse af førerretten. Tiltalte
frakendes derfor retten til at føre motordrevet køretøj, hvortil der kræves kø-
rekort, i 6 måneder fra endelig dom, jf. færdselslovens jf. færdselslovens §
125, stk. 1, nr. 3, og § 125, stk. 2, jf. § 126, stk. 1, nr. 7 og § 128.

Thi kendes for ret:

Tiltalte skal betale en bøde på 3.500 kr.

Forvandlingsstraffen for bøden er fængsel i 6 dage.

Tiltalte skal frakendes retten til at føre motordrevet køretøj, hvortil der kræ-
ves kørekort, i 6 måneder fra endelig dom.

Tiltalte skal betale sagens omkostninger.

Dommer

(* overtrædelse af færdselslovens § 118, jf. § 4, stk. 1, ved den 18. august
2009 kl. 11.46, at have ført varebil Reg. nr. mod øst ad Holbækmotorvejen i
Vallensbæk kommune med mindst 161 km/t, selv om det ved færdselstavle
er angivet, at hastigheden ikke må overstige 110 km/t )

Berigtiget i medfør af retsplejelovens § 221, stk. 1.